google/wiki40b huggingface dataset:
Blaqk Audio

Ajalugu

Havok ja Puget alustasid Blaqk Audiole muusika kirjutamist umbes 2001. aastal, kuid olid AFI-ga liiga hõivatud, et selle elektroonilise muusika kõrvalprojektiga piisavalt tegeleda. Tõsisemalt asuti uuesti laulukirjutamise juurde alles 2006. aastal, ning debüütalbum "CexCells" anti välja plaadifirma Interscope all 14. augustil 2007.
Instrumentaalseid versioone lauludest "Between Breaths" ja "The Love Letter" on kasutatud filmi "The Eye" treilerites ja ametlikul kodulehel.
Blaqk Audio teine album oli valmis juba enne AFI albumit "Crash Love" (2009. a), kuid Puget ütles, et "kui me ühekorraga teeme kaks Blaqk Audio albumit järjest, siis inimesed arvavad, et oleme AFI unarusse jätnud". Nad jätkasid uute laulude kirjutamist, seega võis uus album enne väljaandmist tunduvalt muutuda. "Bright Black Heaven" anti välja 2012. aasta septembris.
Tantrad

Tantra rituaalinstrumendid

Kapala tehakse alati inimese pealuust. See sümboliseerib meie meelte olemust. Rituaalses praktikas kasutatakse kapalat tantriku teadvuse seisundi ja meelte ohverdamiseks raevukale jumalusele, sellepärast on thankadel kujutatud kapalas meeled, täpsemalt meeleelundid – silmad, kõrvad, keel, nina.
TilbuTilbu on (sanskr. (khantA), тиб.dril-bu mong. хонхо) , käepidemega metall-kelluke. Hoitakse vasakus käes, helistatakse rituaalide ja tseremooniate ajal. Tilbu kasutamine eeldab ka teise temaga kaasaskäiva ehk komplektis oleva instrumendi olemaoslu nimega Vadžra, dordže (vadžra, tiib.rdo-rje). Vadžrat ehk dordžet hoitakse paremas käes.
Tallinn-Express

"Tallinn-Express" on Raadio 2 kahetunnine house-muusikasaade. Seda juhivad Meelis Meri ja P. Julm (Priit Juurmann).
Saade on eetris laupäeviti kell 19.
Ahlden (Aller)

Kuulsaid inimesi

Napoleoni sõdade ohvitser Christian Friedrich Wilhelm von Ompteda, Briti armee Kuninga Saksa Leegioni kolonel, kes sai surma Waterloo lahingus, oli pärit Ahldenist.
Hiie tammiku kaitseala

Hiie tammiku kaitseala on kaitstav metsaala Märjamaa vallas Rapla maakonnas. Selle suurus on 14 hektarit.
Kaitseala loodi 1958. aastal, mil tähelepanu alla võeti tamme-kuuse segamets.
Piia

Piia on soome ja 
Ju naisenimi.
Siimurahu

Siimurahu on Lääne maakonnas Haapsalu linnas asuv 4,37 hektari suurune saar (rahu) Matsalu rahvuspargis. Saare rannajoone pikkus on 930 meetrit.
Siimurahu lähedal põhja pool on Väike Siimurahu.
Rahu koordinaadid on 58° 48′ N, 23° 28′ E. Saarel kasvab rohttaimestik.
Marje Metsur

Marje Metsur (sünninimi Maria Mihhailova; sündinud 27. juunil 1941) on eesti näitleja.
Ta lõpetas 1965. aastal Tallinna Riikliku Konservatooriumi lavakunstikateedri. 
Aastatel 1965–2009 töötas ta Tallinna Linnateatris.

Isiklikku

Tema abikaasa oli kergejõustiklane ja spordipedagoog Kaupo Metsur (1937–2019).
Bombardier

Bombardier on rahvusvaheline õhusõidukite jm transpordivahendite tootmise ettevõte peakorteriga Montréalis, Québecis, Kanadas, 
Bombardier' tuntuimad tooted on lennukid, metroorongid ja Flexity trammid.
Kollatähn

Kollatähn ehk kollastähn (ladina keeles macula lutea) on ovaalne kollane täpp selgroogsete (sealhulgas inimese) silma võrkkesta keskkoha lähedal.
Kollatähni läbimõõt on umbes 1,5 mm ja sageli täheldatakse, et sellel on kaks või enam kihti ganglionide rakke. See piirkond on ka väga rikas kolvikeste poolest ning sinna fokuseeritakse nägemispilt.

Meditsiiniline tähtsus

Samal ajal kui perifeerse nägemise kadumine mõneks ajaks võib märkamata jääda, siis kollatähni vigastus lõpeb otsese, keskse nägemise kaotusega.
Palasi soo

Palasi soo (ka: Lalli soo) on soo Rapla maakonnas Kehtna vallas. Soo jääb Kõnnumaa maastikukaitsealale.
Soo turbakihi paksus on kuni 5 m.
Palasi raba võeti sookaitsealana kaitse alla 1981. aastal (pindalaga (583 ha).
Poola aeg

Rahvastik Poola võimu aladel

Liivimaa sõja järel oli Liivimaa elanikkond vähenenud drastiliselt ja Stephan Bathory pöördus 29. jaanuaril 1583 Lõuna- ja Lääne-Saksamaa valitsejate poole koloniseerimisuniversaaliga, milles asustamise kergendamiseks lubati tullasoovijaile – kes pidid olema katoliiklased – eesõigusi ja soodustisi. 1582. aastal suundus Poola õukonda ka liivimaalane Franz Schaden ja kes soovis katoliiklaste juhtimiseks Liivimaale, kuid siiski koloniseerimine teostus palju vähemas ulatuses, kui oli kavatsetud. Tekkis küll mõningaid sisserändajate kolooniaid – Laiusel, Põltsamaal. Poola aja lõppedes ja sõdade tõttu lahkus osa koloniste maalt, osa assimileerus balti-sakslastest linnakodanikega.
17. sajandi teisel veerandil saabus Eestisse hulgaliselt ka teiste rahvaste esindajaid, kes moodustasid Lõuna-Eestis koguni 17% talurahvast.
Võõrastest asus Eestisse kõige rohkem Venemaa talupoegi. Moskva Tsaaririigist saabus ka käsitöölisi, kaupmehi ja kalureid ning kes loomulikult paiknesid enamasti Ida-Eestis.
Suur osa Eesti "uusasustamisel" etendasid soomlased, kes asusid eriti arvukalt Viru- ja Harjumaale, kus nad moodustasid vastavalt 20% ja 12% rahvastikust, olles koondunud omaette küladesse. Rohkesti asus soomlasi ka Põltsamaa ja Tartu ümbrusse. Osalt asustasid neid riigivõimud, osalt lahkusid nad Soomest sõjaväekohustuse eest.
Kolmanda suure uustulnukate grupi moodustaid lätlased, keda asus rohkesti elama eelkõige Valga ümbrusse. Kokku elas Poola aja lõpuks Eestis talurahva hulgas vähemalt 10 rahva liikmeid; lisaks nimetatuile veel poolakaid, sakslasi, leedukaid, rootslasi, ungarlasi, hollandlasi ja šotlasi.
1620. aastaks oli kogu Eesti ala rahvaarv väiksem kui 100 000 inimest. Et kiiremini tööjõudu saada, võtsid mõisnikud küladesse uut rahvast, vabastades ümberasujad tavaliselt kolmeks aastaks igasugustest maksudest. Nii liikus väheviljakatest piirkondadest talupoegi laastatud viljakamatele aladele. Uutesse elukohtadesse asus sel ajal umbes kolmandik Eesti talurahvast. Otsiti hävinud kodu asemele uut või jäädi sinna, kuhu sõda oli kellegi paisanud, valiti soodsamaid põllumaid ja ka inimlikumaid mõisnikke. Tingimused olid liikumiseks vabad ka seetõttu, et mõnes paigas polnud isegi mõisnikku, osa neist oli asunud uude mõisa ega tundnud sealseid olusid.
Saži Umalatova

Saži Umalatova (vene Сажи Зайндиновна Умалатова; 3. august 1953 Almatõ oblast, Kasahhi NSV) on tšetšeeni rahvusest Nõukogude Liidu ja Venemaa poliitik.
Saži Umalatova sündis Kasahhi NSV-s väljasaadetud tšetšeenide perekonnas, 1957. aastal pöördusid nad Tšetšeeni-Inguši ANSV-sse tagasi. 1969. aastal asus ta tööle Groznõi masinaehitustehasesse "Krasnõi Molot", kuhu jäi kuni 1989. aastani. 1971. aastal valiti Umalatova Groznõi linna rajooninõukogu saadikuks. 1973. aastal lõpetas ta naftatehnikumi ja Rostovi kõrgema parteikooli ning valiti Groznõi linnanõukogu saadikuks. Hiljem lõpetas ta Moskva Kõrgema Juriidilise Akadeemia. Kaks korda valiti Umalatova Tšetšeeni-Inguši ANSV Ülemnõukogu saadikuks, ta oli Ülemnõukogu Presiidiumi liige.
Aastatel 1978–1992 kuulus Saži Umalatova Nõukogude Liidu Kommunistlikku Parteisse, ta oli 1981. aastal NLKP XXVI Kongressi delegaat. 1984. aastal valiti ta NSV Liidu Ülemnõukogu saadikuks. Aastatel 1989–1991 oli ta NSV Liidu Rahvasaadikute Kongressi liige. Ta oli Nõukogude Liidu säilitamise idee aktiivne pooldaja. 1990. aastal nõudis ta Mihhail Gorbatšovi tagasiastumist Nõukogude Liidu presidendi ametikohalt, 1991. aastal vastustas ta Boriss Jeltsini valimist Vene Föderatsiooni presidendiks.
1992. aastal osales ta osade endiste NSV Liidu Rahvasaadikute Kongressi saadikute koosolekul, kes nimetasid ennast "Nõukogude Liidu Rahvasaadikute Erakorraliseks VI Kongressiks". Saži Umalatova valiti "Nõukogude Liidu Rahvasaadikute Kongressi Presiidiumi" esimeheks. Venemaa seaduste kohaselt olid need institutsioonid ebaseaduslikud.
1993. aasta septembris ja oktoobri algul toetas Umalatova Venemaa Föderatsiooni Ülemnõukogu, ta osales ka Valge maja kaitsel. Seejärel ühines ta mõneks ajaks radikaalsete vasakpoolsete liikumistega, ta oli üks Rahvusliku Päästmise Rinde liidreid ja Rahva Vastupanu Liidu juht.
1995. aastal asutas ta valimisbloki "Meie tulevik", mida Venemaa Keskvalimiskomisjon ei registreerinud, tuues põhjuseks kehtetud allkirjad. 1996. aastal rajas ta Venemaa Rahu ja Ühtsuse Poliitilise Partei, mis osales 1999. ja 2003. aastal Venemaa Riigiduuma valimistel. 2007. aasta oktoobris keeldus Vene Keskvalimiskomisjon partei nimekirja registreerimast.
Saži Umalatova on Ülevenemaalise Ühiskondliku Liikumise Venemaa Föderatsiooni Presidendi Poliitika Toetuseks president.

Isiklikku

Saži Umalatova on abielus Said Umalatoviga, neil on tütar.
Lans (Tirool)

Rahvusvahelised suhted

Lansi sõpruslinn on Boutigny-sur-Essonne Prantsusmaal, aastast 1961.

Ümbruskonna külad ja linnakesed

Aldrans, Ellbögen, Innsbruck, Patsch, Sistrans
Korporatsioon Lettgallia

Korporatsioon Lettgallia on 8. veebruaril 1899 Tartus asutatud Läti üliõpilasorganisatsioon.

Sümboolika

Korporatsioon Lettgallia värvid on roheline-must-valge.
Korporatsioon Lettgallia deviisid on Per aspera ad astra ja Labor et fidelitas.

Ajalugu

Korporatsioon Lettgallia asutasid üheksa Tartu Ülikooli farmaatsiatudengit. Korporatsioon tegutses Tartus 1918. aastani, mil koliti ümber Riiga. Korporatsioon Lettgallia osales Läti meeskorporatsioone ühendava Presiidiumite Konvendi (P! K!) loomisel. 1920. aastal otsustas varem vaid farmaatsiatudengeid ühendav korporatsioon vastu võtma hakata kõikide erialade üliõpilasi.
1940. aasta suvel korporatsioon likvideeriti, kuid tegutsemist jätkati välismaal: 1946 alustati tegevust Saksamaal, aastatel 1951–1971 tegutseti aga New Yorgis. 1975. aastal sõlmiti kartell-leping korporatsioon Rotaliaga. Korporatsioon Lettgallia tegevus Riias taastati 1989. aastal.
Poola eriväed

Poola eriväed (Wojska Specjalne) on Poola relvajõudude väeliik, mis tegeleb erioperatsioonide läbiviimisega.
Väeliik loodi praegusel kujul 24. mail 2007.
Väeliigi juhatus asub Krakówis.
Reservuaar

Reservuaar on (suur) hermeetiline vedeliku- või gaasimahuti.
Reservuaarid on enamasti valmistatud raud- või pingbetoonist või terasest.
Tallinna Transpordikool

Asukoht

Kool asus Tallinnas aadressil Tehnika 18.
Transpordikooli teatakse õuel asuva veduri järgi. Kooli väravas on ühissõidukipeatus, kuhu saab sõita Balti jaamast trollidega nr 4, 5, bussiga nr 43 või kesklinnast trolliga nr 1 ning bussiga nr 40.

Transpordikooli sümbol

Reparatsioonivedur Kc4-100 on valmistatud Tšehhoslovakkias Prahas Škoda Auto tehases 1949, veduri tender aga Gotwaldi tehases Brnos. Eestisse jõudis vedur Lätist 1963 ning töötas Türil, Sondas ja Virtsus. Alates 1974 seisab kooli õuel.

Kooli juhtimine ja struktuur

Kooli tegevust suunas kooli nõukogu, kes otsustas kooli arengu, vara ja eelarvega seotud küsimusi. Nõukogu koosseisu kinnitab haridus- ja teadusminister 3 aastaks.
Kooli juhib direktor. Koolil on õppenõukogu, kelle ülesanne on kooli õppe- ja kasvatustegevusega seotud küsimuste lahendamine. Kooli direktor kinnitab nimeliselt õppenõukogu koosseisu iga õppeaasta alguses.
Kooli struktuuriüksused on juhtkond, õppeosakond, majandusosakond, õpilaskodu, kantselei- ja personalitalitus, infotehnoloogia tugitalitus, arendustalitus ning huviala ja nõustamise talitus.

Kooli õppekavad

Tallinna Transpordikool võimaldas õppida kolmel õppesuunal (koolitusalade läbiviimis vajadused on aastati erinevad):

Sulgemine

Tallinna Transpordikool lõpetas tegevuse 22. august 2016. Kool oli sunnitud sulgema õpilaste vähesuse tõttu. Kooli õigusjärglaseks on Tallinna Tööstushariduskeskus.
Ädara

Ädara (kirjakeeles varem ka Edara) oli küla Virumaal. Küla jääb tänapäeval Rasivere küla alale. Kihelkondlikult kuulus küla Simuna kihelkonda. Küla kaotati 1977, mil see liideti Rasivere külaga.
1732 on esimest korda mainitud nime Eddara m, seejärel 1765 Eddara, 1796 Edara (küla), 1913 Ädara m (mõis).
19. sajandist kuni 20. sajandini oli küla alal poolmõis (Ädara mõis).
Zagrebi Dinamo

Hooaeg 2011-2012

Hooajal 2011-12 osaleb klubi UEFA Meistrite Liiga 2011-12 grupifaasis.
Heterogeenne katalüüs

Heterogeense ja homogeense katalüüsi võrdlus

Homogeenne katalüüs erineb heterogeensest katalüüsist, kuna homogeense katalüüsi korral on katalüsaator ja reagendid samas olekufaasis. Heterogeense katalüüsi üheks tähtsaks eeliseks on katalüsaatori kerge eraldatavus produktidest. Samuti on heterogeensed katalüsaatorid sageli stabiilsemad, nad lagunevad palju aeglasemalt, kui homogeensed katalüsaatorid. Heterogeenseid katalüsaatoreid on raske uurida ja seega on nende mehhanismid sageli tundmatud. Ensüümidel on nii heterogeensete kui ka homogeensete katalüsaatorite omadusi. Seega käsitletakse ensüümide kuuluvust kui kolmandasse, eraldiseisvasse, katalüsaatorite kategooriasse.

Adsorptsioon

Adsorptsioon on tavaliselt esimene vajalik samm heterogeense katalüüsi juures. Adsorptsiooniks nimetatakse molekuli, mis on gaasilises faasis või lahuses, seondumist tahkise või vedeliku pinnal olevate aatomitega. Molekuli, mis seondub, nimetatakse adsorbaadiks ja pinda, millele ta seostub, nimetatakse adsorbendiks. Protsessi, kus adsorbaat seondub adsorbendile kutsutaksegi adsorptsiooniks. Vastupidist protsessi (kus adsorbaat vabaneb adsorbendilt) kutsutakse desorptsiooniks. Vaadates protsessi kui katalüsaatorikandurit, on katalüsaatoriks adsorbaat ja kandur adsorbent.

Kontsept

Heterogeense katalüüsi korral reagendid difundeeruvad katalüsaatori pinnale ja adsorbeeruvad sellel, tänu keemiliste sidemete moodustamisele. Pärast reaktsiooni desorbeeruvad produktid pinna alalt ja hajuvad laiali. Selle transport nähtuse ja pinnakeemia kui dispersiooni (hajumuse) mõistmine on tähtis. Kui difusiooni kiirust ei arvestata, sõltuvad kõikvõimalikud reaktsioonid pindadel ainult kiiruskonstantidest ja reagendi kontsentratsioonist. Tahkete heterogeensete katalüsaatorite korral on katalüsaatori pindala oluline, kuna see määrab aktiivtsentrite kättesaadavuse. Pindalad võivad olla suured, näiteks osadel mesopoorsetel ränidioksiididel on piirkondi, mis vastavad 1000 m²/g. Kõige tavapärasem lähenemine pindala maksimeerimiseks on kasutada katalüsaatorikanduri (materjalid, mille ümber katalüsaatorid on levinud) abi.
Lõoke (film, 1964)

Süžee

Filmi tegevus toimub 22. juunil 1942. Sakslased katsetavad polügoonil nõukogude tankide peal uut tüüpi soomustläbistavaid mürske. Tankide meeskonnad komplekteeritakse sõjavangidest. Üks tank T-34, mille meeskonda kuuluvad kolm nõukogude sõjavangi ja üks prantsuse vang, pääseb aga polügoonilt põgenema. Tank tekitab sakslastes segadust ja paanikat. Enne sakslaste varitsust jookseb ootamatult tanki ette väike laps. Tankist Ivan peab tanki kinni ja läheb teda päästma, kuid saksa sõdur laseb ta maha.
Heisri vald

Heisri vald ehk Vastse-Piigandi vald (saksa keeles Neu-Pigant) oli vald Võrumaal Kanepi kihelkonnas. Vald eksisteeris 1866–1892 ja seejärel liideti Heisri vald Krootuse vallaga.
Valla alal asus Heisri mõis.
Dorian Gray portree

Sisu

Kunstnik Basil Hallward, kes Doriani maalib, on pimestatud viimase füüsilisest ilust ning usub, et noormees on ta täiesti uudselt maalima pannud. Basili ateljees kohtab Dorian lord Henryt, kelle maailmavaatest ta sügavalt paelub. Lord Henry sõnutsi on ainsad, mille poole elus püüeldab tasub, ilu ja meelelised tundmused. Mõistes, et ilu ei ole jääv, soovib Dorian, et tema asemel vananeks tema portree.
Dorian tutuvub näitlejanna Sibyliga, kes räpases teatris Shakespeare'i esitab. Dorian on näitlejanna osatäitmise lummuses. Peagi teeb Dorian Sibylile abieluettepaneku. Sibyli ema on abieluettepaneku suhtes skeptiline ja ta vend lubab Doriani tappa, juhul kui viimane peaks ta õele haiget tegema. Kui Dorian kutsub Basili ja lord Henry teatrisse Sibylit vaatama selgub, et näitlejanna on suurest armastusest Doriani vastu oma näitlemisoskuse kaotanud. Dorian jätab Sibyli maha, põhjendades seda tema näitlejameisterlikkuse, mida ta tegelikult armastas, kadumisega. Dorian murrab neiu südame ning Sibyl võtab endalt elu.
Dorian avastab, et ta soov on täide läinud – tema portree vananeb. Maal vananeb iga Doriani patuga, samal ajal kui tema enda välimus püsib muutumatuna. Dorian elab järgmised 18 aastat ilma vähimagi vananemise märgita ebamoraalset elu. Viimaks süüdistab ta Basilit oma saatuses ning pussitab ta surnuks. Ta šantažeerib keemik Alan Campbelli, oma vana sõbra, Basili laipa hävitama. Dorian põgeneb oma kuriteo eest oopiumiurgastesse. Nende läheduses kohtab ta Sibyli venda Jamesi, kes arvab Doriani ära tundvat ja üritab teda tappa. Dorian aga pääseb, väites, et nii noore mehena ei saanud ta kaheksateist aastat tagasi Jamesi õega kihlatud olla.
Viimaks otsustab Dorian taas kõlbelist elu elama hakata. Portree aga vananeb sellegi poolest edasi. Seda nähes otsustab Dorian maali hävitada ning lööb noa lõuendisse. Dorian leitakse südamesse löödud noaga ning äkitselt vanaks jäänuna. Dorian Gray portree on taas noor.
Vask (heraldika)

Vask on Kanada heraldikas kasutatav metallivärv. 
Vasevärvi on kasutatud 2002. aastal kinnitatud Whitehorse'i linna vapil.
Endel Rumma

Endel Rumma (3. juuli 1917 Tallinn – 8. november 1995 Nacka, Stockholm) oli eesti arst.
Rumma lõpetas 1935. aastal Gustav Adolfi gümnaasiumi ja Sõjakooli, saades leitnandi aukraadi.
Aastail 1935(1936)–1940 ja 1943 (vahepeal oli sõjaväearstina mobiliseeritud) õppis ta Tartu Ülikooli arstiteaduskonnas, oli Üliõpilasselts Raimla vilistlane.
1944. aasta sügisel põgenes Rumma okupatsiooni eest aurikuga Nordstern, mille venelased Klaipeda ranniku lähedal põhja lasksid. Poolest tuhandest inimesest pääses ainult 50, nende hulgas Endel Rumma. Nordsterni hukkumisel sai Rumma raskelt vigastada, ta sai plahvatuse tagajärjel põlveliigese nihestuse, mis tekitas ummistuse ja gangreeni ning lõpuks tema vasak jalg amputeeriti (seetõttu oli ta pikalt ravil Gotenhafeni ja Burg bei Magdeburgi haiglates). Rumma kaotas laevahukus ema ja isa, kogu Rummade suurest suguvõsast pääses vaid kolm inimest, hukkus 18. 
17. aprillil 1945 põgenes ta sõprade abiga Berliinist Rootsi. Algul oli Rumma laagris Malmös ja viidi hiljem Stureby haiglasse Stockholmi, kus sai jätkuvat ravi. 1946. aastal sai Rumma esimese töökoha. Endel Rumma täiendas end Karolinska haigla juures ja 1955. aastal saavutas rootsi arsti õigused. Rumma oli ka Katrineholmi linnaarst. Pikemat aega töötas ta Stockholmi lõunalinnaosade linnaarstina ja oli kuni pensionile jäämiseni Danvikshemmeti arst. Selle haigla kirikus ta ka maeti.
Rumma oli Eesti Maja Klubi ja Akadeemilise Koondise esimees, ERF-i esinduskogu liige, sihtasutuse Eesti Ühisabi esimees ning Eesti Sõjaveteranide Ühingu esimees. Elu lõpuni oli ta Eesti Ohvitseride Kogu Rootsis esimees. Ta laulis pikemat aega Stockholmi Eesti Meeskooris ja hiljem ka "Sügishelis".
Tema abikaasa oli Inez ning pojad Jaan, Andres ja Toomas.
Tulumaksuseadus

Tulumaksuseadus (ingl Income Tax Law) on Eesti Vabariigis kehtiv seadus, millega reguleeritakse tulumaksu, selle maksja, maksmise perioodi, maksumäärade ja maksude laekumisega seonduvat. Tulumaksuseaduse ametlik lühend on TuMS.
Malcolm Kushner

Haridus

Malcolm Kushneril on bakalaureusekraad ja magistrikraad suulises kommunikatsioonis. Bakalaureusekraadi sai ta Buffalo Ülikoolist, magistrikraadi Lõuna-California Ülikoolist. Kushneril on ka doktorikraad (juris doctor) California Ülikooli Hastingsi kolledžist.
Arseni Blum

Arseni Blum (2. september 1915 Omsk – 6. aprill 2003) oli Eesti NSV riigitegelane.
Ta lõpetas aastal 1933 Omski teedetehnikumi ja aastal 1942 Omskis Siberi Autoteede Instituudi. Seejärel Teise Maailmasõja ajal töötas ta Leningradis kaitseliinide ehitamisel ja hiljem aastani 1949 ehitustel Omskis ja Valgevenes. Seejärel asus ta Eestisse.
Aastatel 1950–1954 oli ta Eesti NSV elamuehituse ministri asetäitja. Aastatel 1954–1957 oli ta Eesti NSV kommunaalmajanduse minister, aastatel 1958–1963 Eesti NSV kohaliku majanduse minister ja aastatel 1963–1979 Eesti NSV kommunaalmajanduse ja elanikkonna elukondliku teenindamise minister. Seejärel siirdus ta pensionile.
Ta oli aastast 1949 NLKP liige, ta on olnud EKP Keskkomitee liige. Ta oli Eesti NSV Ülemnõukogu VI ja VII koosseisu saadik.
Arseni Blum suri 6. aprillil 2003 ja ta maeti 10. aprillil 2003 Metsakalmistule.
Leonhard Tiganik

Leonhard Johann Eugen Tiganik (25. november 1900 Võru – 9. veebruar 1974 Karlstad, Rootsi) oli eesti keemik.
Õppis Tartu Ülikoolis 1920–1928 keemiat, lõpetas 1928, mag. chem. 1928 (Kolloidide dielektrilisi omadusi ja andmeid želatiini lahuste kuuldefrekventsete dielektriliste konstantide kohta, dr. phil. nat. 1932 (Dipolmessungen an Benzolderivaten. Einige Regelmässigkeiten bei Halogen-, Nitro-, Methyl- und Amino-Abkömmlingen). Eesti Üliõpilaste Seltsi vilistlane.
Osales Vabadussõjas, alates 1933 Tartu Ülikooli õppejõud, 1935 eradotsent, 1935 dotsent, 1937 dotsent.
Põgenes 1944. aastal Rootsi.
Ratassepp

Ratassepp on käsitööline, kes valmistab rattaid, aga ka teisi sõidukite osasid.
Eesti rahvakultuuris olid ratassepad ühed esimesed puukäsitöömeistrid. Eesti alal tegutsesid ratassepad varem linnades ja alatest 16. sajandi lõpust ka maal.
Pott

Kokandus

Potte kasutatakse vedela toidu valmistamiseks ja hoidmiseks.
Wayne Static

Lapsepõlv

Wayne Static kasvas üles Michigani väikelinnas Shelbys. Pärast seda kolis ta Chicagosse ja seejärel Californiasse. Ta sai endale esimese mängukitarri 3-aastaselt. Kui ta sai 7-aastaseks, ostsid ta vanemad talle päris kitarri (S12, algaja mudel). Ta käis muusikakoolis ja võitis kohaliku talendivõistluse, lauldes lugu "Skip to My Lou". Wayne mängis oma esimeses bändis 12-aastaselt ja sellest peale tahtis ta saada muusikuks. Suviti käis ta tööl, näiteks töötas ta asparikorjajana ja kirsside konserveerimise ettevõttes.

Karjäär

Pärast Chicagosse kolimist lõi Wayne bändi Deep Blue Dream koos Ken Jayga. See oli lühikese elueaga bänd, sest Wayne kolis Californiase. Seal lõi ta bändi Static-X koos Tony Campose ja Koichi Fukudaga.
Wayne on tuntud oma ebatavalise soengu poolest: tema juuksed tõusevad ülespoole. Sellise soengu tegemiseks kulub keskmiselt 20 minutit.
Wayne teatas juulis 2007, et alustab uut projekti Pighammer, kuid detsembris 2007 teatas ta intervjuus saidile UltimateGuitar.com, et Pighammeriga hakkab ta tegelema siis, kui tal aega on, seniks jääb tema põhitegevusalaks Static-X.
Wayne seisab Static-X-i 2009 ilmunud 6. albumi "Cult of Static" kaanel palja ülakehaga, seljaga vaataja poole.

Eraelu

Wayne on ateist ja taimetoitlane.
Ta hakkas 2007. aasta septembris käima endise pornonäitlejanna Tera Wrayga, kellega ta pärast lühiajalist tutvust 10. jaanuaril 2008 Las Vegases abiellus.
Wayne esines külalisena pornofilmis "Radium vol 2".
Jaak Lipso

Jaak Lipso (sündinud 18. aprillil 1940 Tallinnas) on eesti endine korvpallur ja treener.
Jaak Lipso võitis Nõukogude Liidu koondises hõbemedali 1964. aasta Tōkyō olümpiamängudel ja pronksmedali 1968. aasta México olümpiamängudel.
Maailmameistrivõistlustelt sai ta 1967. aastal kuldmedali ja 1970. aastal pronksmedali. Aastatel 1963, 1965 ja 1967 tuli ta Euroopa meistriks.
Aastatel 1963 ja 1968 tuli ta AKSK koosseisus Eu­roo­pa klu­bi­de ka­ri­kavõit­jaks.
Ta on ka kuue­kord­ne Nõukogude Lii­du meis­ter (1962–1966 ja 1969) ja viie­kord­ne Eesti meis­ter (1958, 1959, 1971, 1974 ja 1979).
Ta on tegutsenud ka treenerina.
Jaak Lipso mängis peaosa 1971. aasta filmis "Mina – uurija".